บลจ.ทิสโก้ดักดอกขึ้นคลอดกองทุน6เดือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — บลจ.ทิสโก้ จับจังหวะดอกเบี้ยขาขึ้น ส่งกองทุนใหม่เน้นลงทุนตราสารหนี้ในประเทศ ลงทุนระยะสั้น 6 เดือน
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยถึงทิศทางเศรษฐกิจไทยในปี 2554 ว่า มีแนวโน้มเติบโตต่อเนื่อง โดยคาดการณ์อัตราการเติบโตทางเศรษฐกิจที่ 45% ซึ่งมีปัจจัยสนับสนุนจากภาคการลงทุนในโครงสร้างพื้นฐานทั้งจากภาครัฐและเอกชนเป็นหลัก ประกอบกับแนวโน้มอัตราดอกเบี้ยอยู่ในช่วงขาขึ้น
บลจ.ทิสโก้ จึงเตรียมส่งกองตราสารหนี้ กองทุนเปิด ทิสโก้ ตราสารหนี้โรลอัพ 3 ออกมารองรับความต้องการนักลงทุนอีกรอบ หลังจากผลตอบรับจากกองทุนเปิด ทิสโก้ ตราสารหนี้โรลอัพ 1 และ 2 ที่เสนอขายในช่วงปลายปีที่ผ่านมาได้รับผลตอบรับดีเกินคาดจากนักลงทุน โดยกองทุนเปิด ทิสโก้ ตราสารหนี้โรลอัพ 3 มีมูลค่าโครงการ 1,000 ล้านบาท และไม่กำหนดอายุโครงการ โดยจะเสนอขายทุกๆ 6 เดือน เปิดขายครั้งแรกวันที่ 1017 ม.ค. 2554 ลงทุนขั้นต่ำ 2 หมื่นบาท 
กองทุนเปิด ทิสโก้ ตราสารหนี้โรลอัพ 3 จะเน้นลงทุนในระยะสั้นที่ให้ผลตอบแทนสูงในตราสารหนี้คุณภาพในประเทศ เนื่องจากทิศทางเศรษฐกิจไทยฟื้นตัวอย่างเห็นได้ชัด ส่งผลให้ผู้ลงทุนมีโอกาสได้รับผลตอบแทนสูงกว่าฝากธนาคาร
“กองทุนนี้จะเน้นลงทุนในตราสารหนี้ในประเทศเท่านั้น โดยมีอายุ 6 เดือน ซึ่งเมื่อครบ 6 เดือน หากผู้ลงทุนไม่ต้องการขายคืน กองทุนจะนำเงินลงทุนไปลงทุนต่อในตราสารหนี้และเงินฝาก ทำให้ไม่ต้องมีภาระในการโยกย้ายเงินไปรอซื้อกองทุนอื่นๆ อีก ประกอบกับแนวโน้มผลตอบแทนการลงทุนตราสารหนี้ระยะสั้นในประเทศยังมีโอกาสที่ผู้ลงทุนจะได้รับผลตอบแทนที่ดีกว่าตราสารหนี้ต่างประเทศอีกด้วย จึงคาดว่า “กองทุนเปิด ทิสโก้ ตราสารหนี้โรลอัพ 3” จะได้รับความสนใจจากนักลงทุนอย่างต่อเนื่อง และช่วยเพิ่มโอกาสในการสร้างผลตอบแทนมากกว่าเงินฝาก และผลตอบแทนไม่ต้องเสียภาษี ตอบโจทย์ผู้ลงทุนเป็นอย่างดี” นายธีรนาถ กล่าว